CELEX: 62011CN0582
Language: sl
Date: 2011-11-24 00:00:00
Title: Zadeva C-582/11 P: Pritožba, ki jo je 21. septembra 2011 vložila Rügen Fisch AG zoper sodbo Splošnega sodišča (tretji senat) z dne 24. novembra 2011 v zadevi T-201/09, Rügen Fisch AG proti Uradu za usklajevanje na notranjem trgu (znamke in modeli), druga stranka v postopku Schwaaner Fischwaren GmbH

28.1.2012   
            
            
               SL
            
            
               Uradni list Evropske unije
            
            
               C 25/38
            
         
      Pritožba, ki jo je 21. septembra 2011 vložila Rügen Fisch AG zoper sodbo Splošnega sodišča (tretji senat) z dne 24. novembra 2011 v zadevi T-201/09, Rügen Fisch AG proti Uradu za usklajevanje na notranjem trgu (znamke in modeli), druga stranka v postopku Schwaaner Fischwaren GmbH
      (Zadeva C-582/11 P)
      (2012/C 25/73)
      Jezik postopka: nemščina
      
         Stranke
      
      
         Pritožnica: Rügen Fisch AG (zastopnika: O. Spuhler in M. Geitz, odvetnika)
      Drugi stranki v postopku:
      
                  —
               
               
                  Urad za usklajevanje na notranjem trgu (znamke in modeli)
               
            
                  —
               
               
                  Schwaaner Fischwaren GmbH
               
            
         Predlogi
      
      Pritožnica predlaga Sodišču, naj:
      
                  —
               
               
                  sodbo Splošnega sodišča Evropske unije z dne 21. septembra 2011 v zadevi T-201/09 razveljavi in odločbo četrtega odbora za pritožbe nasprotne stranke z dne 20. marca 2009 v zadevi R 230/2007-4 razglasi za nično;
               
            
                  —
               
               
                  podredno, naj razveljavi zgoraj navedeno sodbo Splošnega sodišča Evropske unije in vrne zadevo v razsojanje Splošnemu sodišču Evropske unije;
               
            
                  —
               
               
                  naloži plačilo stroškov postopka nasprotni stranki.
               
            
         Pritožbeni razlogi in bistvene trditve
      
      Pritožnica opira svojo pritožbo na naslednje razloge:
      
                   
               
               
                  Splošno sodišče naj bi v izpodbijani sodbi nepravilno menilo, da absolutni razlog za zavrnitev iz člena 7(1)(c) Uredbe o blagovni znamki Skupnosti (1), to je opisnost sporne znamke, nasprotuje registraciji besednega znaka SCOMBER MIX kot znamki Skupnosti.
               
            
                   
               
               
                  To mnenje Splošnega sodišča pomeni kršitev člena 7(1)(c) v povezavi s členom 51(1)(a) Uredbe o blagovni znamki Skupnosti. Besedni znak SCOMBER MIX naj ne bi bil opisen, saj gre z vidika upoštevne javnosti za popolnoma domišljijsko ime, ki naj bi ga jasno razumela kot znamko.
               
            
                   
               
               
                  Proizvodi in storitve, zajeti s prijavo znamke, ki je predmet spora, naj bi bili namenjeni povprečnemu potrošniku. Ta pa naj ne bi znal latinskega jezika niti mu ne bi bil znan zoološki strokovni izraz „scomber“. Besedni znak SCOMBER MIX naj bi torej imel minimalni razlikovalni učinek, ki ga za prijavo znamke Skupnosti zahteva pravo Unije.
               
            
         (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).